/ТӨСӨЛ/

НИЙГМИЙН ЭРҮҮЛ МЭНДИЙН МЭДЭЭЛЛИЙН САНГ БҮРДҮҮЛЭХ, БОЛОВСРУУЛАХ, АШИГЛАХ, ХАДГАЛАХ, АЮУЛГҮЙ БАЙДЛЫГ ХАНГАХ ЖУРАМ
НЭГ. НИЙТЛЭГ ҮНДЭСЛЭЛ
1.1. Засгийн газрын 2024 оны 03 дугаар сарын 06-ны өдрийн 100 дугаар тогтоолоор батлагдсан “ЭРҮҮЛ МЭНДИЙН МЭДЭЭЛЛИЙГ ЦУГЛУУЛАХ, БОЛОВСРУУЛАХ, АШИГЛАХ, ХАДГАЛАХ, АЮУЛГҮЙ БАЙДЛЫГ ХАНГАХ ЖУРАМ”-ыг үндэслэл болгоно.
1.2. Энэхүү журмаар Нийгмийн эрүүл мэндийн тусламж, үйлчилгээний тухай хуулийн 3.1.18-д заасан нийгмийн эрүүл мэндийн мэдээллийн сан /цаашид “мэдээллийн сан” гэх/-г цуглуулах, боловсруулах, мэдээлэл солилцох, нууцлал аюулгүй байдлыг хангахтай холбогдсон харилцааг зохицуулна.
 1.3. Мэдээллийн санг бүрдүүлэх, мэдээлэл солилцох, ажиллуулахтай холбоотой үйл ажиллагаанд оролцогч байгууллага, албан тушаалтан нь Эрүүл мэндийн тухай хууль, Хүний хувийн мэдээлэл хамгаалах тухай хууль, Нийтийн мэдээллийн ил тод байдлын тухай хууль, Кибер аюулгүй байдлын тухай хууль, Статистикийн тухай хууль болон холбогдох бусад хууль тогтоомжийг мөрдөнө.
1.4. Нийгмийн эрүүл мэндийн мэдээллийг "эрүүл мэндийн салбарын мэдээлэл солилцооны систем"-ээр дамжуулан солилцоно.
1.5. Нийгмийн эрүүл мэндийн мэдээллийн нэгдсэн сан (цаашид "нэгдсэн сан" гэх) нь нэгдсэн ангилал, код, тайлбар, нийгэм болон эрүүл мэндийн тусламж, үйлчилгээний мэдээллийн сан, бусад төрөлжсөн сангаас бүрдэнэ.
1.6. Энэ журмыг бүх шатлалын мэдээллийг бүртгэх, хянах, баталгаажуулах, нэгтгэх, аюулгүй байдлыг хангах, ашиглуулах чиг үүрэг бүхий байгууллага, албан тушаалтан, ажилтан (цаашид "мэдээлэл хариуцагч" гэх) болон эдгээр мэдээллийн систем, мэдээллийн сан, программ хангамжийн бүтээгдэхүүн, үйлчилгээ нийлүүлэгч байгууллага дагаж мөрдөнө.
1.7. Мэдээлэл хариуцагч нь өөрийн байгууллагын мэдээллийн сүлжээний бэлэн байдлыг хангаж, ашиглалт, үйлчилгээнд шаардлагатай зардлыг санхүүжүүлнэ. Хүн амын эрүүл мэнд рүү чиглэсэн мэдээ, мэдээллийг Нийгмийн эрүүл мэндийн тухай хуулийн 16.2 -д заасны дагуу олон нийтэд хүргэнэ.


ХОЁР. ХАМРАХ ХҮРЭЭ
2.1. Энэхүү журмыг дараах байгууллага, албан ту




шаалтан дагаж мөрдөнө:
2.1.1. Мэдээллийн сангийн асуудал эрхэлсэн төрийн захиргааны төв байгууллага /цаашид “яам” гэх/;
2.1.2. Мэдээллийн сангийн хариуцах яамны харьяа мэргэжлийн байгууллага
2.1.3. Мэдээллийн сангийн бүрдүүлэх сайн дурын ажилтан болон асуудлыг хариуцсан албан тушаалтан, мэргэжилтэн
2.1.4. Холбогдох хууль тогтоомжид заасан бусад байгууллага, албан тушаалтан, мэргэжилтэн
2.1.5. Мэдээллийн санг зориулсан систем хөгжүүлэгч байгууллага, ажилтан
2.2. Нийгмийн эрүүл мэндийн тухай хуулийн 5 дугаар зүйлд заасны дагуу нийгмийн тусламж үйлчилгээ, үйл ажиллагааны чиглэлийн дагуу бүрдүүлсэн мэдээллийн сан хамаарна.
ГУРАВ. МЭДЭЭЛЭЛ БҮРДҮҮЛЭХ, БОЛОВСРУУЛАХ
3.1. Мэдээллийн санд дараах эх үүсвэрээс мэдээлэл бүрдүүлнэ:
3.1.1. эрүүл мэндийн байгууллагын анхан шатны бүртгэл;
3.1.2. тандалт, судалгаагаар цуглуулсан мэдээлэл;
3.1.3. шинжилгээ, баталгаажуулалтын мэдээлэл;
3.1.4. орчны тандалт, эрсдэлийн үнэлгээний мэдээлэл;
3.1.6. төрийн бусад мэдээллийн сантай хууль ёсны үндэслэлээр хийсэн мэдээлэл солилцоо;
3.1.7. хууль тогтоомжид нийцсэн бусад эх сурвалж;

3.2. Мэдээллийг анх үүссэн эх сурвалжид тулгуурлан бүртгэж, тогтоосон ангилал, кодын дагуу тогтоосон хугацааны дагуу мэдээллийн санд дамжуулна.
3.3. Мэдээллийн санд зөрүү, алдаа илэрсэн тохиолдолд мэдээлэл хариуцагч тухайн байгууллагад мэдэгдэж, тогтоосон хугацаанд залруулга хийлгэнэ. Залруулсан мэдээллийг тэмдэглэж, өөрчлөлтийн түүхийн хамт хадгална.
3.4. Систем хөгжүүлэгч мэдээлэл солилцох хүсэлт ирүүлэхдээ дараах баримт бичгийг бүрдүүлнэ:
3.4.1. албан хүсэлт /улсын бүртгэлийн гэрчилгээний мэдээлэл/;
3.4.2. системийн танилцуулга, техникийн тодорхойлолт;
3.4.3. дамжуулах, авах мэдээллийн төрөл, сервисийн жагсаалт;
3.4.4. мэдээллийн аюулгүй байдал, нууцлалын арга хэмжээний тайлбар;
3.4.5. хариуцах ажилтаны холбоо барих мэдээлэл;
3.5. Хүсэлтийг хянаж, шаардлага хангасан тохиолдолд мэдээлэл солилцох гэрээг яам баталсан гэрээний загварын дагуу байгуулна.
3.6. Туршилт, баталгаажуулалт амжилттай хийгдсэний дараа мэдээлэл солилцоог ашиглалтад оруулна.
3.7. Мэдээллийн сангийн бүтэц, кодчилол, солилцох сервис, тайлангийн маягтад өөрчлөлт оруулах бол холбогдох хөгжүүлэгчид урьдчилан мэдэгдэж, туршилтыг бүрэн хийсний үндсэн дээр нэвтрүүлнэ.
3.8. Мэдээллийн санд эрсдлийг урьдчилан тооцоолох, таамаглах аргачлалыг тогмтол сайжруулж, дэвшилтэт технологийг нэвтрүүлэх талаар жил бүр яамнаас боловсруулах арга хэмжээг зохион байгуулж байна.
ДӨРӨВ. МЭДЭЭЛЛИЙН САНГ АШИГЛАХ
4.1. Мэдээллийн сан дахь мэдээллийг дараах зориулалтаар ашиглаж болно:
4.1.1. статистик, тайлан, дүн шинжилгээ гаргах;
4.1.2. эрт сэрэмжлүүлэх, хариу арга хэмжээ авах;
4.1.3. судалгаа, шинжилгээний дүгнэлт, үнэлгээ хийх;
4.1.4. салбар хоорондын уялдаа холбоо сайжруулах, төлөвлөх;
4.1.5. олон нийтэд мэдээлэл хүргэх;
4.1.6. хуульд заасан бусад зориулалтаар.
4.2. Хүний эмзэг мэдээлэлд зөвхөн хуульд заасан үндэслэл, албаны хэрэгцээ, олгогдсон эрхийн хүрээнд хандана.
4.3. Олон нийт болон судалгаа, эрдэм шинжилгээний зорилгоор мэдээллийг ашиглах бол хувь хүнийг шууд болон шууд бусаар таних боломжгүй болгосон мэдээллийг ашиглуулна.
4.4. Мэдээллийн сангаас мэдээлэл авах хүсэлтийг бичгээр, эсхүл цахимаар гаргаж, шийдвэрлэсэн тухай бүртгэл хөтөлнө.

ТАВ. ОРОЛЦОГЧ ТАЛУУДЫН ЭРХ, ҮҮРЭГ
5.1. Яам дараах эрх, үүргийг хэрэгжүүлнэ:
ЭМЯ-ны санал-Эрүүл мэндийн асуудал эрхэлсэн төрийн захиргааны төв байгууллага нь мэдээллийн агуулга, бодлогын үзүүлэлт, эрүүл мэндийн тандалт, эрсдэлийн үнэлгээний аргачлал, тайлагналын стандартыг хариуцна. 
· Цахим хөгжил, харилцаа холбооны яам нь цахим системийн архитектур, төрийн мэдээлэл солилцооны нэгдсэн платформ, өгөгдлийн дэд бүтэц, кибер аюулгүй байдал, интеграцийн стандартуудыг хариуцна.
5.1.1. мэдээллийн сангийн анхан шат болон тайлангийн маягт, ангилал, кодчилолыг батлах;
5.1.2. мэдээлэл солилцох гэрээ байгуулах, түдгэлзүүлэх, цуцлах;
5.1.3. мэдээллийн чанар, аюулгүй байдал, ашиглалтад хяналт тавих;
5.1.4. салбар хоорондын уялдаа, хамтын ажиллагааг хангах;
5.1.5. нээлттэй болон хязгаарлагдмал мэдээллийн жагсаалтыг тогтоох;
5.1.6. мэдээллийн системийн хөгжүүлэгчийг сонгон шалгаруулах;
5.1.7. мэдээлэл хариуцагч байгууллагыг томилох, өөрчлөх;
5.2. Мэдээллийн санг хариуцагч байгууллага дараах үүргийг хүлээнэ:

ЭМЯ-Үндэсний төвийн статус, үүрэг
· Өвчний хяналт, сэргийлэлтийн үндэсний төвийг нийгмийн эрүүл мэндийн мэдээллийн сангийн үндсэн оператор байгууллага болгон тодорхойлно. 
· Тус төв нь: 
· үндэсний тандалтын мэдээлэл нэгтгэх 
· эрсдэлийн дүн шинжилгээ хийх 
· эрт сэрэмжлүүлэх хариу арга хэмжээ боловсруулах 
· шуурхай хариу арга хэмжээний мэдээллийг зохицуулах
үндсэн чиг үүргийг хэрэгжүүлнэ. 

5.2.1. мэдээллийн сангийн хэвийн ажиллагаа, аюулгүй байдлыг хангах;
5.2.2. мэдээллийн санд хандах эрхийг удирдах;
5.2.3. мэдээллийн сангийн системийн үйлдлийн бүртгэл хариуцах;
5.2.4. мэдээллийн системд шаардлагатай санхүүжилтийг шийдвэрлэх;
5.2.5. мэдээллийн аюулгүй байдлын зөрчлийг илрүүлэх, арилгах арга хэмжээ авах;
5.2.6. хэрэглэгчийн сургалт, мэдээлэл, арга зүйгээр хангах;
5.2.7. бодит цагийн горимоор мэдээллийг цуглуулахдаа эрмэлзэх;
5.2.8. мэдээлэлд үнэлэлт дүгнэлт хийх хүний нөөцийг хангах, ажиллах нөхцөлөөр хангах;
5.3. Мэдээлэл нийлүүлэгч байгууллага дараах үүргийг хүлээнэ:
5.3.1. мэдээллийн үнэн зөв, бүрэн байдлыг хариуцах, хяналт тавих;
5.3.2. мэдээллийг баталгаажуулах албан тушаалтан томилох;
5.3.3. алдаа, зөрчлийг тогтоосон хугацаанд засварлах;
5.3.4. нууцлал, хамгаалалтын журмыг мөрдүүлэх;
5.4. Систем хөгжүүлэгч дараах үүргийг хүлээнэ:
5.4.1. системийг хууль, журам, стандартын шаардлагад нийцүүлэн хөгжүүлэх;
5.4.2. зөвхөн гэрээнд заасан хүрээнд мэдээлэл авах, дамжуулах;
5.4.3. мэдээллийн аюулгүй байдал, нууцлалыг хангах;
5.4.4. системийн өөрчлөлт, шинэчлэлт, засвар үйлчилгээний мэдээллийг урьдчилан мэдэгдэх;
5.4.5. саатал, гэмтлийн үед мэдээлэл хариуцагчид дэмжлэг үзүүлэх, хамтарч ажиллах;

ЗУРГАА. МЭДЭЭЛЛИЙГ ХАДГАЛАХ, АЮУЛГҮЙ БАЙДЛЫГ ХАНГАХ
6.1. Кибер аюулгүй байдлын тухай хуулийн 2 дугаар зүйлд заасны дагуу мэдээллийн сангийн аюулгүй байдлыг мэдээлэл хариуцагч зохион байгуулна.
6.2. Мэдээлэл хариуцагч нь мэдээллийн санг Кибер аюулгүй байдлыг хангах нийтлэг журмын 4.4-т заасан шаардлага хангасан өрөө буюу зориулалтын төвд байршуулах бөгөөд Кибер аюулгүй байдлын тухай хуулийн 7.1-д заасан нийтлэг журмыг мөрдөнө.
6.3. Мэдээлэл хариуцагч нь ашиглаж байгаа мэдээллийн систем өөрчлөгдсөн, хөгжүүлэгчийн үйл ажиллагаа зогссон, татан буугдсан бол мэдээллийн санг нийлүүлэгчээс холбогдох бичиг баримтын хамт хүлээн авна.
6.4. Мэдээллийн системийг хөгжүүлэгч нь мэдээлэл хариуцагчтай байгуулсан үйлчилгээ үзүүлэх гэрээнд зааснаас бусад зорилгоор мэдээллийг боловсруулах, ашиглах, гуравдагч этгээдэд дамжуулахыг хориглоно.
ДОЛОО. ХАРИУЦЛАГА
7.1. Энэ журмыг зөрчсөн хүн, хуулийн этгээдэд холбогдох хууль тогтоомжид заасны дагуу хариуцлага хүлээлгэнэ.
7.2. Нэгдсэн сангаас мэдээллийг ашиглаж, боловсруулж буй хуулийн этгээд нь мэдээлэл алдагдсанаас үүсэх хариуцлагыг хүлээнэ.

1
